ΚΑΝΟΝΙΣΜΟΣ (ΕΚ) αριθ. 2807/94 ΤΟΥ ΣΥΜΒΟΥΛΙΟΥ της 14ης Νοεμβρίου 1994 για την τροποποίηση του κανονισμού (ΕΟΚ) αριθ. 804/68 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι στο άρθρο 6 του κανονισμού (ΕΟΚ) αριθ. 804/68 του Συμβουλίου (3) προβλέπεται ένα καθεστώς παρεμβάσεων στον τομέα του βουτύρου- ότι, για την εφαρογή του καθεστώτος αυτού, πρέπει ιδίως να διατηρηθεί η ανταγωνιστική θέση του βουτύρου και να επιτραπεί ορθολογική κατά το δυνατό αποθεματοποίηση- ότι οι απαιτήσεις ποιότητας στις οποίες πρέπει να ανταποκρίνεται το βούτυρο συνιστούν καθοριστικό παράγοντα για την υλοποίηση των στόχων αυτών-

ότι στον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 για τον καθορισμό των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (4), προβλέπονται τα μέτρα ελέγχου κατά τη στιγμή εισόδου στο απόθεμα του βουτύρου και μετά από ορισμένη περίοδο αποθεματοποιήσεως- ότι, από την εξέλιξη των γνώσεων σε διεθνές ή κοινοτικό επίπεδο, είναι δυνατή η εκπόνηση μεθόδων ελέγχου της ποιότητας του βουτύρου- ότι οι μέθοδοι αυτοί δεν πρέπει να αγνοούνται και ότι πρέπει να προβλεφθεί ένας μόνον ορισμός για το βούτυρο του καθεστώτος παρεμβάσεως για την ορθολογική εφαρμογή του καθεστώτος παρεμβάσεως και την απλούστευση της νομοθεσίας- ότι η έγκριση του ορισμού αυτού, όπως αναφέρεται στο άρθρο 27 του κανονισμού (ΕΟΚ) αριθ. 804/68, επιτρέπει να καταργηθεί η εν λόγω διάταξη-

ότι τα χαρακτηριστικά που απαιτούνται σήμερα για το βούτυρο από το καθεστώς παρεμβάσεως πρέπει να τηρηθούν- ότι, ειδικότερα, προκειμένου για τις ενισχύσεις στην ιδιωτική αποθεματοποίηση που προβλέπονται στο άρθρο 6 παράγραφος 2 του κανονισμού (ΕΟΚ) αριθ. 804/68, πρέπει να διατηρηθεί μια αναφορά στις εθνικές κλάσεις ποιότητας ως κριτηρίων επιλεξιμότητας και η παρέκκλιση υπέρ του αλατισμένου βουτύτρου που προβλέπεται από το άρθρο 8 παράγραφος 4 δεύτερο εδάφιο του κανονισμού (ΕΟΚ) αριθ. 985/68-

ότι, χάριν απλότητος και σαφηνείας, πρέπει να καθοριστούν στο άρθρο 6 του κανονισμού (ΕΟΚ) αριθ. 804/68 οι άλλοι γενικοί κανόνες που προβλέπονται από τον κανονισμό (ΕΟΚ) αριθ. 985/68 και να καταρηγθεί ανάλογα ο τελευταίος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

O κανονισμός (ΕΟΚ) αριθ. 804/68 τροποποιείται ως εξής:

1. To άρθρο 6 αντικαθίσταται από το ακόλουθο κείμενο:

"Άρθρο 6

1. Καθ' όλη τη γαλακτοκομική περίοδο ο οργανισμός παρέμβασης κάθε κράτους μέλους αγοράζει στην τιμή παρέμβασης, με όρους που πρόκειται να καθοριστούν, το βούτυρο που παράγεται απευθείας και αποκλειστικώς από παστεριωμένη κρέμα σε εγκεκριμένη επιχείρηση της Κοινότητας και

α) το οποίο παρουσιάζει τα ακόλουθα χαρακτηριστικά:

- ελάχιστη περιεκτικότητα κατά βάρος σε λιπαρές ουσίες βουτύρου 82 % και μέγιστη περιεκτικότητα κατά βάρος 16 % ύδωρ,

- δεν υπερβαίνει, κατά την αγορά, μια ορισμένη ηλικία,

- πληροί ορισμένους όρους όσον αφορά την ελάχιστη ποιότητα και τη συσκευασία-

β) το οποίο ανταποκρίνεται σε ορισμένες απαιτήσεις όσον αφορά ιδίως:

- τη συντήρηση, και δη τις συμπληρωματικές απαιτήσεις που μπορούν να προβλεφθούν από τους οργανισμούς παρέμβασης,

- τη περιεκτικότητα σε ελεύθερα λιπαρά οξέα,

- τα ποσοστά του υπεροξειδίου,

- τη μικροβιολογική ποιότητα,

- τα αισθητικά χαρακτηριστικά (όψη, συνεκτικότητα, γεύση και οσμή).

Εθνικές κλάσεις ποιότητας, που θα καθοριστούν αργότερα, μπορούν να αναγράφονται στη συσκευασία του βουτύρου, το οποίο ανταποκρίνεται στις απαιτήσεις ποιότητας των κρατών μελών.

Η τιμή παρέμβασης είναι η ισχύουσα την ημέρα της παρασκευής του βουτύρου. Εφαρμόζεται στο βούτυρο που παραδίδεται στην ψυκτική εγκατάσταση η οποία έχει οριστεί από τον οργανισμό παρέμβασης. Το κατ' αποκοπήν κόστος μεταφοράς βαρύνει, υπό ορισμένους όρους, τον οργανισμό παρέμβασης εφόσον το βούτυρο μεταφέρεται σε ψυκτική εγκατάσταση πέραν μιας ορισμένης απόστασης από τον τόπο αποθήκευσης.

2. Ενισχύσεις για την ιδιωτική αποθεματοποίηση χορηγούνται για:

- την κρέμα,

- το ανάλατο βούτυρο που παράγεται σε εγκεκριμένη επιχείρηση της Κοινότητας, ελάχιστης περιεκτικότητας κατά βάρος σε λιπαρή ουσία βουτύρου 82 % και μέγιστης περιεκτικότητας κατά βάρος σε ύδωρ 16 %,

- το βούτυρο που παράγεται σε εγκεκριμένη επιχείρηση της Κοινότητας, ελάχιστης περιεκτικότητας κατά βάρος σε λιπαρές ουσίες βουτύρου 80 %, μέγιστης περιεκτικότητας κατά βάρος σε ύδωρ 16 % και μέγιστης περιεκτικότητας κατά βάρος σε αλάτι 2 %.

Το βούτυρο πρέπει να ανταποκρίνεται στις εθνικές κλάσεις ποιότητας που πρόκειται να καθοριστούν και να διαθέτει ανάλογη επισήμανση.

Το ποσό της ενίισχυσης καθορίζεται βάσει των δαπανών αποθεματοποίησης και της προβλεπόμενης εξέλιξης των τιμών νωπού βουτύρου και βουτύρου αποθεματοποίησης. Αν, κατά την έξοδο από την αποθεματοποίηση, η αγορά έχει εξελιχθεί κατά δυσμενή και απρόβλεπτο, κατά την αποθεματοποίηση, τρόπο, το ποσό της ενισχύσεως μπoρεί να αυξηθεί.

Η ενίσχυση στην ιδιωτική αποθεματοποίηση εξαρτάται από τη σύναψη συμβάσεως αποθεματοποίησης, σύμφωνα με τις διατάξεις που πρόκειται να καθοριστούν, από τον οργανισμό παρέμβασης του κράτους μέλους όπου αποθηκεύεται η ενισχυόμενη κρέμα ή βούτυρο. Εάν απαιτείται από την αγορά, η Επιτροπή μπορεί να αποφασίσει, με τη διαδικασία του άρθρου 30, να προβεί στην εκ νέου διάθεση στην αγορά μέρους ή του συνόλου της κρέμας ή του βουτύρου που είναι αποθεματοποιημένο με σύμβαση ιδιωτικής αποθεματοποίησης.

3. Η διάθεση του βουτύρου που έχει αγοραστεί από τους οργανισμούς παρέμβασης γίνεται σε μια ελάχιστη τιμή και με όρους που πρόκειται να καθοριστούν ούτως ώστε να μη διακυβευθεί η ισορροπία της αγοράς και να διασφαλιστεί η ίση μεταχείριση και η πρόσβαση των αγοραστών στο πωλούμενο βούτυρο. Όταν το βούτυρο που τίθεται σε πώληση προορίζεται για εξαγωγή, μπορούν να προβλεφθούν ειδικές προϋποθέσεις προκειμένου να διασφαλιστεί ότι το προϊόν δεν θα εκτραπεί από τον προορισμό του και να τηρηθούν οι απαιτήσεις που αφορούν τις πωλήσεις αυτές.

Όταν το βούτυρο που αγοράζεται από τους οργανισμούς παρέμβασης δεν μπορεί να διατεθεί με κανονικές συνθήκες κατά τη διάρκεια μιας γαλακτοκομικής περιόδου, λαμβάνονται τα κατάλληλα μέτρα. Εφόσον δικαιολογείται από τη φύση των εν λόγω μέτρων, λαμβάνονται επίσης ιδιαίτερα μέτρα προκειμένου να διατηρηθούν οι δυνατότητες διάθεσης των προϊόντων που έχουν τύχει των ενισχύσεων για την ιδιωτική αποθεματοποίηση που αναφέρονται στην παράγραφο 2.

4. Το καθεστώς παρέμβασης εφαρμόζεται κατά τρόπο ώστε:

- να διατηρηθεί η ανταγωνιστικότητα του βουτύρου στην αγορά,

- να διασφαλιστεί στο μέτρο του δυνατού η αρχική ποιότητα του βουτύρου,

- να πραγματοποιηθεί η ορθολογικότερη δυνατή αποθεματοποίηση.

5. Κατά την έννοια του παρόντος άρθρου "κρέμα" θεωρείται εκείνη που λαμβάνεται απευθείας και αποκλειστικά από αγελαδινό γάλα που παράγεται στο έδαφος της Κοινότητας.

6. Οι λεπτομέρειες εφαρμογής του παρόντος άρθρου, και ιδίως το ποσό των ενισχύσεων για ιδιωτική αποθεματοποίηση θεσπίζονται με τη διαδικασία που προβλέπεται στο άρθρο 30"-

2. το άρθρο 27 καταργείται.

Άρθρο 2

Ο κανονισμός (ΕΟΚ) αριθ. 985/68 καταργείται από την 1η Μαρτίου 1995. Εντούτοις, εξακολουθεί να ισχύει προκειμένου να διασφαλιστεί η εκτέλεση των υποχρεώσεων που ανελήφθησαν πριν από την προαναφερθείσα ημερομηνία.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Μαρτίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Νοεμβρίου 1994.

Για το Συμβούλιο

Ο Πρόεδρος

J. BORCHERT

(1) ΕΕ αριθ. C 83 της 19. 3. 1994, σ. 30.

(2) ΕΕ αριθ. C 128 της 9. 5. 1994, σ. 298.

(3) ΕΕ αριθ. L 148 της 28. 6. 1968, σ. 13. Κανονισμός όπως τροποποιήθηκε τελευταία από τον κανονισμό (ΕΚ) αριθ. 230/94 (ΕΕ αριθ. L 30 της 3. 2. 1994. σ. 1).

(4) ΕΕ αριθ. L 169 της 13. 7. 1968, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2045/91 (ΕΕ αριθ. L 187 της 13. 7. 1991. σ. 1).